Grethe Fatima Syéd

**Grethe Fatima Syéd**, nada o 1 de xaneiro do 1968, é unha experta en literatura, tradutora e escritora norueguesa de ascendencia india. Publicou diversas traducións dende o inglés, así como libros de investigación sobre o autor Torborg Nedreaas. A súa primeira obra de ficción, *Eventyr for voksne* ("Contos de fadas para adultos"), saíu do prelo no 2020.

## Traxectoria 
### Primeiros anos e formación 
Syéd naceu en Bergen no 1968, filla de pai hindú e nai norueguesa. Graduouse en Literatura Nórdica pola Universidade de Bergen no 2001, cunha tese titulada *«Og så veit vi ikkje kva det er!» Dialogisitet i Olav Duuns Samtid* ("'Así que non sabemos o que é!' O diálogo na contemporaneidade de Olav Duun"). No 2012, doutorouse pola mesma institución coa tese *Nåde­løs omsorg. Kjærlighet, selvmord, kunst og overskridelse i Olav Duuns fiksjonsverden* ("Coidado implacable: Amor, suicidio, arte e transcendencia no mundo de ficción de Olav Duun").

### Carreira 
Syéd foi profesora asociada da Universidade de Bergen durante varios anos; despois, traballou como escritora e axente literaria. Entre o 2018 e o 2023, foi editora das obras de Olav Duun na editorial Vidarforlaget. 

Syéd traduciu ao noruegués a Seamus Heaney, Gertrude Stein, Henry James e Roald Dahl, entre outros.
### Vida persoal 
Estivo casada co premio Nobel de Literatura Jon Fosse entre o 1993 e o 2009, período no que empregou o nome Grethe Fosse.

## Premios 
No 2019, o xornal noruegués *Klassekampen* concedeulle o premio cultural Neshornet polos seus traballos sobre Olav Duun.

## Publicacións 
### Ensaio 
* *Du kan ikke lage en potet. Essay og artikler om litteratur og samfunn* ("Non podes cociñar unha pataca: Ensaios sobre literatura e sociedade", 2023). Solum Bokvennen.
* Xunto con Kjersti Sandvik: *Hva snakker vi om når vi snakker om abort?* ("De que falamos cando falamos do aborto?", 2021). Solum Bokvennen.
* *En sommer med Nedreaas* ("Un verán con Nedreaas", 2019). Solum Bokvennen.
* Xunto con Hans Petter Gundersen: *Et liv i etableringsfasen. Del I: 1963–2008* ("Unha vida en fase de establecemento, parte I: 1936-2008", 2018). Vidarforlaget.
* *Olav Duun. Kunsten, døden og kjærlighetens dikter* ("Olav Duun: O poema da arte, a morte e mais o amor", 2015). Vidarforlaget.

### Narrativa 
* *Eventyr for voksne* ("Contos de fadas para adultos", 2020) Solum Bokvennen.

### Traducións 
; Como Grethe Fatima Syéd

* Jean Rhys (2023): *God morgon, midnatt*. Bokvennen.
* Gertrude Stein (2017): *Kva er engelsk litteratur og andre foredrag.* Bokvennen.
* Roald Dahl (2016): *Vemmelige vers.* Bokvennen.

; Como Grethe Fosse

* Marsden Hartley (1999): *Signaturar av mangfaldige ting.* Solum.
* David Markson (1999): *Lesesperre.* Solum.
* Gertrude Stein (1998): *Dikt og tekstar.* Samlaget.
* Les Murray (1997): *Midtsommars is. Dikt i utval.* Solum.
* Flann O'Brien (1997): *Den tredje politimannen.* Solum.
* John Ashbery (1996): *Ei bølgje og andre dikt.* Solum.
* Seamus Heaney (1996): *Sansen for plassen og andre essays.* Solum.
* Gertrude Stein (1995): *Ida.* Samlaget.
* Henry James (1994): *Daisy Miller.* Bokvennen.
* Antoloxía de poemas de Hugh MacDiarmid, Samuel Beckett, Seamus Heaney, Gertrude Stein, William Carlos Williams e John Ashbery (1995): *Poetisk modernisme.* Samlaget.

## Notas